Diari Oficial de la Generalitat Valenciana


Sumari del DOGV 3766, del 07-06-2000 (2000/4524)

DECRET 77/2000, de 22 de maig, del Govern Valencià, pel qual s'aprova el Reglament per què es regiran els centres de busseig de la Comunitat Valenciana i s'aprova el procediment per a la sol·licitud d'autorització dels dits centres.
----------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2000/05/22/77/dof/vci/html**

### Dades del document

Número de DOGV
:   3766

Data del DOGV
:   07-06-2000

Secció del DOGV
:   I. DISPOSICIONS GENERALS

Número del document
:   2000/4524


Data del document
:   22-05-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

 Descriptors 

:   * mar
    * reglament administratiu
    * legislació
    * esport
    * instal·lació esportiva

DECRET 77/2000, de 22 de maig, del Govern Valencià, pel qual s'aprova el Reglament per què es regiran els centres de busseig de la Comunitat Valenciana i s'aprova el procediment per a la sol·licitud d'autorització dels dits centres. [2000/4524]
  
Mitjançant el Reial Decret 1.952/1996, de 23 d'agost, s'aprova l'acord de la comissió mixta, prevista en la disposició transitòria quarta de l'Estatut d'Autonomia de la Comunitat Valenciana, pel qual es traspassen les funcions i els serveis de l'administració de l'estat a la Comunitat Valenciana en matèria d'ensenyaments nauticoesportius i subaquaticoesportius, i pel Decret 188/1996, de 18 d'octubre, del Govern Valencià, es crea el Centre dels Esports del Mar de la Generalitat Valenciana amb l'objecte de gestionar les competències traspassades.
  
Pel Decret 16/1996, de 30 de setembre, del president de la Generalitat Valenciana, s'assignen a la Conselleria de Cultura, Educació i Ciència les competències que en matèria d'ensenyaments nauticoesportius i subaquaticoesportius es transferiren per l'administració de l'estat a la Generalitat Valenciana, i pel Decret 182/1999, de 5 d'octubre, del Govern Valencià, es crea el Centre de Desenvolupament Marítim de la Generalitat Valenciana i el Consell Assessor de Ports i Activitats Nàutiques de la Comunitat Valenciana, que s'adscriu a la Conselleria d'Obres Públiques, Urbanisme i Transports, i es deroga de forma expressa per aquest el citat Decret 188/1996, de 18 d'octubre, del Govern Valencià, pel qual es creà el Centre dels Esports del Mar de la Generalitat Valenciana.
  
El Centre de Desenvolupament Marítim desenvolupa les funcions i els serveis que pel Decret 182/1999 ha assumit, i és una de les primordials la de preservar la vida humana al mar, i s'assegura, tant sota criteris de qualitat de vida com de respecte al medi natural i sense oblidar la projecció esportivoturística de la Comunitat Valenciana, uns mínims exigibles per a tota aquella activitat que es realitze amb la utilització d'equips autònoms de busseig en les nostres aigües territorials.
  
Per tot això, a proposta del conseller d'Obres Públiques, Urbanisme i Transport, i després de la deliberació prèvia del Govern Valencià, en la reunió del dia 22 de maig de 2000,
  
DECRETE
  
Article 1
  
S'aprova el reglament per què es regiran els centres de busseig, en les seues diferents modalitats que figura com a annex I a aquest decret, que desenvolupen les seues activitats en l'àmbit turístic o esportivorecreatiu al territori de la Comunitat Valenciana.
  
Article 2
  
S'aprova el procediment per a la sol·licitud d'autorització administrativa dels centres que desenvolupen les seues activitats en l'àmbit territorial de la Comunitat Valenciana, que figura com a annex II, a aquest decret i es crea el Registre de Centres de Busseig de la Comunitat Valenciana en el Centre de Desenvolupament Marítim de la Generalitat Valenciana.
  
Article 3
  
Com a conseqüència de les despeses ocasionades pel procediment d'autorització administrativa i la corresponent inspecció dels centres que així ho sol·liciten, es podran establir les pertinents taxes administratives, que per a la seua aplicació hauran de figurar en la Llei de Taxes de la Generalitat Valenciana, o en la Llei d'Acompanyament dels Pressupostos de la Generalitat Valenciana.
  
DISPOSICIÓ ADICIONAL
  
Per allò no previst en aquest decret seran d'aplicació:
  
1. La Llei 2/1991, de 18 de febrer, de la Generalitat Valenciana, sobre Espectacles i Establiments Públics i Activitats Recreatives, i el seu posterior desenvolupament reglamentari.
  
2. El Decret 2.055/1969, de 25 de setembre, que regula l'exercici de les activitats subaquàtiques en les seues disposicions no derogades.
  
3. El Reial Decret 1.913/1997, de 19 de desembre, i tota la normativa de la Comunitat Valenciana i de l'Estat Espanyol que siga d'aplicació.
  
4. L'Ordre de 14 d'octubre de 1997, per la qual s'aproven les normes de seguretat per a l'exercici de les activitats subaquàtiques.
  
5. Ordre de 20 de gener de 1999, de la Direcció General de la Marina Mercant, per la qual es modifiquen determinades taules de l'Ordre de 14 d'octubre de 1997.
  
6. En les reserves marines i els llocs restringits per l'administració s'hauran de tramitar les pertinents autoritzacions segons les normatives específiques.
  
DISPOSICIONS FINALS
  
Primera
  
El conseller d'Obres Públiques, Urbanisme i Transports dictarà les disposicions necessàries per al desenvolupament del present decret, després de l'informe previ de la Conselleria d'Economia, Hisenda i Ocupació i de la Conselleria de Justícia i Administracions Públiques.
  
Segona
  
A partir de la publicació de la present disposició, totes aquelles empreses que realitzen les seues activitats a la Comunitat Valenciana i el fi de les quals siga l'explotació amb ànim de lucre de les activitats subaquàtiques en les seues diferents modalitats en l'àmbit turístic o esportivorecreatiu, es denominaran centres de busseig, com a terme genèric, i hauran d'expressar la seua modalitat segons s'especifica en l'annex I d'aquest decret.
  
Aquests centres hauran de regular la seua situació davant de l'administració després de la sol·licitud prèvia de l'oportuna inscripció en el Registre del Centres de Busseig de la Comunitat Valenciana en el termini no superior a sis mesos, comptats a partir de l'endemà de la publicació del present decret en el Diari Oficial de la Generalitat Valenciana.
  
Tercera
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
Valencia, 22 de maig de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN
  
ANNEX I
  
REGLAMENT DE CENTRES DE BUSSEIG
  
Article 1. Denominació
  
Es denominen centres de busseig aquelles entitats el fi de les quals és l'explotació, amb ànim de lucre, de les activitats subaquàtiques, en les seues diferents modalitats, en l'àmbit turístic o esportivorecreatiu, dins del territori de la Comunitat Valenciana.
  
Els establiments d'hostaleria o semblants que tinguen seccions o oferisquen activitats subaquàtiques també hauran de sol·licitar el seu registre com a centres de busseig.
  
Article 2. Classificació
  
Els centres de busseig es classifiquen en un dels dos grups següents:
  
Centres A: Centres de Formació en Activitats Subaquàtiques
  
Centres B: Centres de Formació de Tècnics Esportius en Activitats Subaquàtiques
  
Article 3. Activitats
  
Els centres de busseig, amb atenció a la seua classificació, podran realitzar les activitats següents:
  
Classificació Activitats
  
A 1 Ensenyament d'iniciació a les activitats subaquàtiques.
  
A2 Ensenyament de nivell - I de bussejadors en aigües obertes.
  
 Ensenyament de nivell - II de bussejadors en aigües obertes.
  
 Ensenyament de nivell - III de bussejadors en aigües obertes.
  
A3 Ensenyament d'especialitats en activitats subaquàtiques.
  
B1 Ensenyament oficial de tècnics esportius en activitats subaquàtiques.
  
Són Centres A , aquells que estan autoritzats a realitzar les activitats: A l, A 2 i A 3. Aquests centres estan facultats per a tramitar les corresponents llicències federatives i els certificats esportius que faculten per a la pràctica del busseig autònom a Espanya els seus clients, a través del Centre de Desenvolupament Marítim de la Generalitat Valenciana, i sota els procediments de control que s'establisquen. Tots aquests centres podran exercir activitats de lloguer de material d'immersió i equips auxiliars, lloguer i càrrega d'equips autònoms, i realització d'excursions marítimes amb immersió, sempre sota el compliment de la legislació vigent que siga d'aplicació.
  
Els Centres B, es regiran per la legislació que regule els ensenyaments oficials dels tècnics esportius en activitats subaquàtiques. Tot centre B que reunisca els requisits podrà rebre l'homologació com a centre A, si així ho sol·licita, en compliment del present decret. Per a rebre homologació com a centre B, haurà de complir els requisits mínims en la normativa que siga d'aplicació.
  
Article 4. Requisits generals
  
Els requisits generals que han de complir aquests centres de busseig són els següents:
  
1. La direcció tècnica del centre estarà a càrrec com a mínim d'un tècnic esportiu de nivell 2, grau mitjà, en escafandrisme o titulació equivalent, amb l'especialitat d'activitats subaquàtiques corresponent, amb títol emés o reconegut per l'administració competent en la matèria; per als centres A 3, la direcció tècnica del centre estarà a càrrec com a mínim d'un tècnic esportiu superior en activitats subaquàtiques o equivalent i sota les mateixes condicions. El Centre de Desenvolupament Marítim podrà reconéixer a l'efecte les titulacions que s'adapten a les exigències ja mencionades. Aquests tècnics es responsabilitzaran del funcionament del centre.
  
2. Pla d'Emergències i Evacuació que garantisca l'administració adequada dels primers auxilis i l'evacuació de qualsevol usuari que necessite aquest tipus d'atenció en el menor termini possible. Aquest pla d'emergència es dissenyarà seguint el model desenvolupat en l'annex IV d'aquest decret.
  
3. Existència d'una cambra hiperbàrica en funcionament a una distància tal que puga ser utilitzada en un termini de dues hores des del començament de l'evacuació i des del punt d'immersió, per qualsevol mitjà de transport factible.
  
4. Concert contractual amb l'entitat d'assegurances que cobrisca les contingències i els riscos de responsabilitat civil que es puguen provocar en les instal·lacions del centre i durant el desenvolupament de les activitats pròpies d'aquest; tant als clients com al personal que preste els seus serveis i a tercers; per una suma mínima per sinistre de 591.586.840 de pessetes, amb un mínim de 14.624.820 de pessetes per danys personals i de 64.193.653 de pessetes per danys materials.
  
5. Disposarà, en les instal·lacions del centre, d'una farmaciola que permeta resoldre xicotetes urgències que puguen presentar-se durant el desenvolupament de les activitats pròpies del centre. La mencionada farmaciola estarà composta, com a mínim, per analgèsics, antihistamínics, amoníac, anestèsics locals en pomada i injectables, antisèptics, apòsits estèrils, embenats, xeringues, agulles i material de cura per a xicotetes ferides. Tot això utilitzable per personal sanitari (metge o ATS) o per l'instructor corresponent en cas de xicotetes ferides o contusions.
  
6. Disposarà de personal mèdic propi o concertat, localitzable per a realitzar un primer diagnòstic en cas necessari.
  
7. Disposarà d'un equip d'oxigen normobàric, amb personal tècnic capacitat per al seu ús.
  
8. Les embarcacions des de les quals realitze la seua activitat disposaran dels equips de comunicació que reglamentàriament els corresponga portar per a l'activació del Pla d'Emergències i Evacuació.
  
9. Disposarà, en les seues instal·lacions, dels equips necessaris per a garantir l'oferta realitzada als seus usuaris complint tots els requisits que s'exigisquen per les distintes administracions que hagen d'autoritzar el funcionament d'aquests, segons la normativa vigent per a qualsevol tipus d'establiment públic.
  
10. Disposarà de les embarcacions amb matrícula professional (llista 6a) adequades per al desenvolupament de les activitats subaquàtiques degudament equipades i senyalitzades segons s'estipule en les normes de seguretat per a l'exercici de les activitats subaquàtica i navegació existent respecte d'això. Així com amb la documentació en regla segons les disposicions vigents. Els patrons de les embarcacions hauran de posseir la titulació corresponent.
  
Les embarcacions seran despatxades reglamentàriament davant de la capitania marítima corresponent.
  
Article 5. Requisits dels centres de formació en activitats subaquàtiques
  
A més dels requisits citats en l'article 4, els Centres - A o Centres de formació en activitats subaquàtiques reuniran els requisits següents:
  
Personal docent suficient amb la corresponent titulació que, com a mínim, haurà de ser de tècnic de nivell 1 en escafandrisme, certificat de capacitació o equivalent amb l'especialitat d'activitats subaquàtiques corresponent, amb títol emés o reconegut per l'administració competent en la matèria. El Centre de Desenvolupament Marítim podrà reconéixer a l'efecte les titulacions que s'adapten a les exigències ja mencionades. A més, hauran de posseir la corresponent llicència federativa vigent com a tècnic o el títol homologat o reconegut per l'administració.
  
- Locals adequats: els centres o les instal·lacions en què aquests desenvolupen les seues activitats tindran les condicions higièniques, acústiques, d'habitabilitat i de seguretat que s'exigisquen en la legislació vigent per a la realització de les activitats que realitzen, a més dels requisits que s'estableixen en aquest reglament.
  
- Mitjans i material didàctic suficient per a la impartició dels ensenyaments del busseig.
  
Article 6. Autorització del centre
  
Per a iniciar les seues activitats s'haurà d'estar en possessió del corresponent permís d'autorització del centre, per a això es procedirà d'acord amb allò que s'ha establit en l'annex II d'aquest decret.
  
Article 7. Normes generals
  
L'activitat d'aquests centres s'haurà d'ajustar a les normes següents:
  
1. Només prestaran els seus serveis aquelles persones que, a més de la corresponent llicència federativa o del títol homologat o reconegut per l'administració competent en la matèria, es troben en possessió d'algun títol o certificat de busseig en vigor que a continuació s'indiquen:
  
a. Títol esportiu o certificat expedit pel Ministeri d'Agricultura Pesca i Alimentació.
  
b. Títol professional o certificat expedit pels òrgans competents de la Generalitat Valenciana o els actualment en vigor expedit per l'administració central de l'estat.
  
c. Títol esportiu o professional, certificat de capacitació, o equivalent amb l'especialitat d'activitats subaquàtiques corresponent, emés o reconegut per l'administració competent en la matèria.
  
El Centre de Desenvolupament Marítim podrà reconéixer a l'efecte les titulacions que s'adapten a les exigències ja mencionades.
  
Aquelles persones que posseïsquen un títol o certificat diferent dels anteriorment mencionats podran convalidar la seua titulació, si així procedira, a través de l'administració competent en la matèria, o seguint les instruccions que dicte el Centre de Desenvolupament Marítim.
  
2. Podran llogar materials i equips d'immersió:
  
a) Espanyols que posseïsquen una titulació indicada en el punt 1 del present article i la corresponent llicència federativa o assegurança privada amb igual o superior cobertura, ambdós en vigor.
  
b) Estrangers que posseïsquen la seua corresponent titulació i la corresponent llicència federativa o assegurança privada amb igual o superior cobertura, ambdós en vigor.
  
c) Aquelles persones de qualsevol nacionalitat que realitzen activitats d'iniciació al busseig dirigides per un professor capacitat per a l'activitat o es troben realitzant un curs dels programats pel dit centre. En qualsevol cas hauran d'obtindre la corresponent llicència federativa o assegurança privada amb igual o superior cobertura, ambdós en vigor.
  
3. Hauran de portar un llibre de registre d'immersions, amb anotació del titular, entitat que expedeix el carnet de busseig i el número de llicència que posseeix l'interessat. A més, s'afegiran a les dades abans citades els de l'instructor quan es referisca a cursos o excursions organitzades.
  
4. Hauran de tindre a la disposició dels seus usuaris uns fulls de reclamacions segons preveu el Decret 77/1994, de 12 d'abril, del Govern Valencià, pels quals es regulen els fulls de reclamacions dels consumidors i usuaris de la Comunitat Valenciana.
  
El llibre citat i les fulles de reclamacions en els punts 3 i 4 estaran a la disposició del Centre de Desenvolupament Marítim de la Generalitat Valenciana per a la seua revisió i control.
  
Article 8. Normes sobre excursions marítimes subaquàtiques
  
Per a l'organització d'excursions marítimes subaquàtiques s'hauran de complir els requisits següents:
  
1. Les excursions subaquàtiques amb diverses embarcacions (campionats, concursos etc.) hauran de diposar de l'autorització de la capitania marítima corresponent.
  
2. Per a cada excursió es nomenarà un director d'immersió, que haurà d'estar en possessió de la titulació mínima de tècnic esportiu de nivell 2, grau mitjà, en escafandrisme o titulació equivalent amb l'especialitat d'activitats subaquàtiques corresponent, amb títol emés o reconegut per l'administració competent en la matèria. El Centre de Desenvolupament Marítim podrà reconéixer a l'efecte les titulacions que s'adapten a les exigències ja mencionades. El responsable de portar a cap la immersió programada serà el director tècnic del centre i haurà de romandre, mentre aquesta es realitza, a la zona d'immersió fora de l'aigua i es responsabilitzarà de la seguretat durant tot el temps que dure l'activitat, i que respondrà davant d'aquest els guies subaquàtics.
  
La zona d'immersió s'abalisarà reglamentàriament.
  
3. La programació de les immersions es farà tenint en compte els nivells dels bussejadors que la realitzen, per a això el director d'immersió realitzarà les accions que considere necessàries.
  
4. Es disposarà d'un guia subaquàtic, dotat d'una font alternativa d'aire, per cada tres parelles de bussejadors com a màxim, en els casos en què assistisquen bussejadors de primer nivell que no vinguen organitzats o quan el director de la immersió ho considere necessari per a la seguretat del grup. Els guies tindran una titulació mínima de tècnic de nivell 1 en escafandrisme o titulació equivalent, certificat de capacitació, o equivalent amb l'especialitat d'activitats subaquàtiques corresponent, reconegut per l'administració competent en la matèria. El Centre de Desenvolupament Marítim podrà reconéixer a l'efecte les titulacions que s'adapten a les exigències ja mencionades.
  
5. Aquests guies, que respondran davant del director d'immersió, hauran d'acompanyar els bussejadors durant el temps que dure la immersió, i es responsabilitzaran de la seguretat del grup de bussejadors assignat mentre aquests es troben sota la seua tutela.
  
6. Es podran contractar els serveis de transport en el lloc de la immersió sense guia subaquàtic només a bussejadors experimentats el nivell dels quals haurà d'avaluar el director d'immersió i integrar-los en un grup, i a grups dirigits per guia propi, el qual haurà de ser tècnic de nivell 1 en escafandrisme o titulació equivalent amb l'especialitat d'activitats subaquàtiques corresponent, amb títol emés o reconegut per l'administració competent en la matèria, en el cas de bussejadors de nivell bàsic. El Centre de Desenvolupament Marítim podrà reconéixer a l'efecte les titulacions que s'adapten a les exigències ja mencionades.
  
7. S'haurà de disposar del número adequat d'embarcacions per al transport del personal concertat d'acord amb les normes de seguretat que regulen aquests mitjans. Així mateix, haurà d'existir una embarcació ràpida de borda baixa, de seguretat, independent de les anteriors, que garantisca l'aplicació correcta de les normes de seguretat i que haurà d'estar en la zona d'immersió mentre dure aquesta. Igualment serà obligatori abalisar la zona.
  
8. En el cas que el grup d'immersió siga reduït i utilitze una embarcació ràpida de borda baixa per al seu transport, aquesta farà les funcions de seguretat, i sempre haurà de quedar a bord un responsable que siga capaç de governar-la.
  
Article 9. Assegurança d'accidents
  
Els centres estan obligats a contractar una pòlissa d'assegurança d'accidents, d'assistència sanitària i de vida, que cobrisca els seus usuaris com a mínim per les despeses en cas d'accident en concepte de trasllats (inclosos avió i helicòpter), hospitalització, mort de l'assegurat i de les causades a tercers quant a responsabilitat civil es refereix.
  
Article 10. Normes d'organització de cursos
  
Per a l'organització i la impartició de l'ensenyament del busseig s'ajustaran a les normes d'organització de cursos dictades pel Centre de Desenvolupament Marítim de la Generalitat Valenciana o l'administració competent en la matèria.
  
ANNEX II
  
Procediment d'autorització administrativa de centres de busseig de la Comunitat Valenciana
  
Article 1. Obertura de centres
  
L'obertura i el funcionament dels centres de busseig se sotmetran al principi d'autorització administrativa.
  
Es crea el Registre de Centres de Busseig de la Comunitat Valenciana, on s'inscriuran tots els centres autoritzats.
  
Article 2. Disposicions de caràcter general
  
1. L'autorització es concedirà sempre que els centres reunisquen els requisits mínims establits amb caràcter general per la legislació vigent per a aquest tipus d'establiments, a més de la desenvolupada en aquest decret.
  
Els centre autoritzats gaudiran de plenes facultats per a les activitats que determine la corresponent autorització.
  
2. Tota persona física o jurídica de caràcter privat i de nacionalitat espanyola o de qualsevol altre estat membre de la Unió Europea podrà obtindre autorització per a l'obertura i el funcionament de centres de busseig si reuneix els requisits establits en la legislació vigent i en aquest decret.
  
3. Podran igualment obtindre la dita autorització les persones físiques o jurídiques de nacionalitat estrangera, i s'ajustaran a allò que resulte de la legislació vigent i dels acords internacionals.
  
4. No podran ser titulars dels centres de busseig privats:
  
a) Les persones que presten els seus serveis en l'administració esportiva, educativa, o marítima; ja siga estatal, autonòmica o local.
  
b) Les persones inhabilitades penalment per a l'exercici d'aquest dret.
  
c) Les persones jurídiques en les quals les persones incloses en els apartats anteriors exercisquen càrrecs rectors o siguen titulars del 20 per 100 o més del capital social.
  
5. Els centres tindran la denominació genèrica de centres de busseig i una denominació específica que figurarà en la corresponent inscripció registral. No es podran utilitzar, per part dels centres, denominacions diferents d'aquella.
  
6. S'exhibirà un cartell en què s'indicarà el reconeixement de la Generalitat Valenciana amb el número d'expedició. El control de les dites activitats amb revisions anuals serà realitzat pel Centre de Desenvolupament Marítim o organisme corresponents.
  
Article 3. Expedients d'autorització. Procediment
  
L'expedient d'autorització administrativa per a l'obertura i el funcionament d'un centre de busseig s'iniciarà, a instància de part, mitjançant sol·licitud que figura com annex III dirigida al Centre de Desenvolupament Marítim de la Generalitat Valenciana i presentada als llocs indicats en l'article 38.4 de la Llei 30/1.992, de 26 de novembre, de Règim Jurídic de les Administracions Públiques i del Procediment Administratiu Comú.
  
1. La sol·licitud haurà de contindre la descripció dels següents requisits, segons el model que s'adjunta:
  
a) Identificació de la persona física o jurídica que promou el centre.
  
b) Denominació específica que es proposa.
  
c) Localització geogràfic i domicili social del centre.
  
d) Tipus de serveis i nombre d'usuaris màxims als quals es pretén oferir els serveis.
  
e) La documentació que s'especifica en el punt 2n a continuació.
  
2. La sol·licitud anirà acompanyada d'una memòria per triplicat en la qual s'aportaran els documents següents:
  
a) Llicència municipal d'obertura.
  
b) Autorització administrativa laboral d'obertura del centre de treball.
  
c) Alta en l'Impost d'Activitats Econòmiques.
  
d) Zona d'immersió sobre una carta nàutica, i instal·lacions de pràctiques; amb acompanyament de tots els permisos i les autoritzacions que siguen pertinents. La memòria serà informada per la Capitania Marítima amb competències en la zona en matèria de seguretat i navegació marítima.
  
e) Descripció i plans de les instal·lacions del centre i relació de materials i equips de què disposa aquest; amb acompanyament de tots els permisos i les autoritzacions que siguen pertinents.
  
f) Relació d'embarcacions amb descripció de les seues característiques, nom i matrícula d'aquestes; amb acompanyament de tots els permisos i les autoritzacions que siguen pertinents.
  
g) Tipus d'activitats a què estarà dedicat el centre i la relació de personal que el constitueix, amb expressió de les capacitacions i els títols que posseïsquen cada un dels seus components, amb indicació de les funcions que exerciran en el mencionat centre.
  
h) Punt d'ubicació de la cambra hiperbàrica més pròxima.
  
i) Contracte en vigor amb una entitat asseguradora, que cobrisca les instal·lacions i els riscos que es puguen provocar durant el desenvolupament de les activitats pròpies del centre, tant dels usuaris, del personal que hi treballa com de tercers afectats.
  
j) Relació d'instructors, en la qual conste la documentació necessària per a poder desenvolupar la seua activitat, i en la qual consten els cursos de formació contínua i el reciclatge realitzats per cada professor.
  
k) Declaració o manifestació que la persona promotora del centre no es troba sotmesa en cap dels supòsits previstos en l'article 2.4. d'aquest annex.
  
l) Mitjans de comunicació ordinaris i de comunicacions radiomarítimes disponibles, tant en centre com en l'embarcació. Freqüències o canals utilitzats i horaris de servei.
  
m) Identificació i titulació nàutica de les persones designades per al govern de cada una de les embarcacions.
  
Article 4. Resolucions
  
El director del Centre de Desenvolupament Marítim presentarà proposta de resolució motivada estimatòria o denegatòria al conseller d'Obres Públiques, Urbanisme i Transports perquè resolga.
  
En la resolució per què s'autoritze l'obertura i el funcionament d'un centre de busseig constaran les dades següents:
  
1. Titular del centre.
  
2. Domicili, localitat, municipi i província.
  
3. Zona d'activitats del centre.
  
4. Denominació específica i tipus de centre.
  
5. Activitats que s'autoritzen.
  
6. Nombre d'usuaris màxim diari autoritzat.
  
7. Nom i matrícula de les embarcacions assignades.
  
L'autorització d'obertura i el funcionament d'un centre docent produirà efectes a partir de l'endemà de la data de la corresponent resolució. La modificació d'algunes de les dades assenyalades requerirà l'autorització administrativa prèvia en els termes en el aquest decret.
  
Article 5. Registre de centres
  
Respecte a la constitució i al funcionament d'aquests registres i, en particular, en els aspectes referits a l'accés a les seues dades, s'observaran les previsions de la Llei Orgànica 5/1992, de 29 d'octubre, de Regulació del Tractament Automatitzat de les Dades de Caràcter Personal, i allò que s'ha establit en l'article 37 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 6. Modificacions de l'autorització
  
1. Modificació de l'autorització. Es consideren circumstàncies que donen lloc a la modificació de l'autorització les següents:
  
a) Canvi de denominació específica del centre.
  
b) Modificació de les instal·lacions i els mitjans que impliquen alteració de les dimensions i la ubicació dels espais i les zones de pràctica que foren tinguts en compte per a atorgar l'autorització.
  
c) Ampliació del nombre d'usuaris màxim diari, pels quals es produí l'autorització.
  
d) Modificació dels mitjans tècnics de la pràctica del busseig, de les embarcacions auxiliars i del tipus de serveis oferits.
  
e) Canvi de titularitat del centre.
  
f) D'altres motius que, raonadament, puguen suposar alteracions quant al tipus d'activitats i serveis, aspectes de seguretat i d'altres a criteri de l'inspector nomenat per l'administració.
  
g) Canvi de la direcció tècnica i/o del personal tècnic del centre.
  
2. Nova autorització. Es consideraren circumstàncies que donen lloc a una nova autorització les següents:
  
a) Canvi de domicili del centre per trasllat d'instal·lacions, quan aquest canvi supose el canvi de localitat, o zona d'activitats.
  
b) Canvi de tipus de classificació de centre.
  
c) D'altres supòsits que suposen una alteració substancial dels documents descrits en l'article 3 del present annex II.
  
3. Procediment. Qualsevol circumstància que done lloc a la modificació de l'autorització o a una nova autorització es produirà a instàncies de l'interessat, en cas contrari, podria motivar l'extinció expressa de l'autorització. En qualsevol cas es realitzarà mitjançant escrit motivat dirigit al Centre de Desenvolupament Marítim, i s'adjuntaran tots els documents que siguen necessaris en relació amb les modificacions proposades del centre. En el cas de la modificació de l'autorització, s'adjuntaran aquells documents que diferisquen dels ja presentats segons l'article 3 del present annex i, en el cas de nova autorització, es realitzarà tot el procediment descrit en el mateix article 3.
  
Article 7. Extinció de l'autorització
  
1. Causes. L'autorització s'extingeix per les causes següents:
  
a) Per resolució judicial.
  
b) Pel cessament en les seues activitats del centre o per revocació expressa i motivada per l'administració de la Generalitat Valenciana.
  
c) A instància del titular del centre.
  
d) Per les altres causes previstes per l'ordenament jurídic.
  
2. Procediment. L'extinció o revocació es realitzarà d'acord amb allò que es disposa a continuació:
  
a) Quan siga a instància de l'interessat, motivarà una resolució del conseller d'Obres Públiques, Urbanisme i Transports, en el termini no superior a dos mesos comptats a partir de la data d'entrada en la Generalitat Valenciana.
  
b) La resolució corresponent, que posarà fi a la via administrativa, s'adoptarà per resolució del conseller d'Obres Públiques, Urbanisme i Transports, i serà notificada a l'interessat i als organismes amb atribucions en la matèria.
  
c) L'extinció de l'autorització per cessament d'activitats d'un centre es declararà d'ofici pel conseller d'Obres Públiques, Urbanisme i Transports, després de l'audiència prèvia de l'interessat, quan el centre haja cessat de fet en les seues activitats.
  
d) L'extinció de l'autorització produirà efectes a partir del dia següent a aquell en què tinga lloc la notificació o publicació de la resolució.
  
e) L'expedient d'extinció de l'autorització per revocació expressa de l'administració, procedirà per incompliment de les normes establides en el present decret, així com de les disposicions legals d'aplicació, independentment de les sancions a què done lloc la infracció comesa.
  
f) En qualsevol cas es comunicarà al titular l'inici de l'expedient d'extinció de l'autorització perquè esmene les deficiències, en el cas que no es faça en el termini que es concedisca, es tramitarà el corresponent expedient, i es revoca definitivament l'autorització. La duració del termini s'establirà en funció de la deficiència que s'ha d'esmenar.
  
g) L'expedient de revocació s'iniciarà pel Centre de Desenvolupament Marítim. Instruït l'expedient, es donarà vista i audiència al titular del centre. Complit aquest tràmit, i a la vista de les actuacions realitzades i de les al·legacions formulades, si és procedent, per l'interessat, es formularà la proposta de resolució davant del conseller d'Obres Públiques, Urbanisme i Transports
  
h) Les resolucions a què es refereix l'apartat donaran lloc a la corresponent inscripció de baixa en el Registre de Centres de Busseig.
  
i) Els incompliments o les deficiències lleus de normes de caràcter general es comunicaran a l'interessat per a la seua esmena.
  
ANEXO III
  
ANNEX IV
  
Pla d'emergència
  
1. Generalitats
  
1.1. Objectius
  
A) Conéixer l'entorn marítim terrestre on es realitza l'activitat.
  
B) Evitar les causes origen de les emergències.
  
C) Observar tots els mitjans d'autoprotecció.
  
D) Disposar de persones organitzades, formades i pràctiques que garantitzen rapidesa i eficàcia en les accions que s'han de mamprendre per al control de les emergències.
  
E) Tindre informats tots els participants de l'activitat del pla d'emergència, així com les persones i els mitjans materials exteriors que participen en cas d'emergència.
  
1.2. Contingut
  
Per a complir els continguts enunciats es prepararà un pla d'autoprotecció que comprendrà quatre documents:
  
1. Avaluació del risc: es valoraran les condicions de risc existent en el medi marí, per al desenvolupament de l'activitat de busseig, i l'entorn terrestre del lloc on es desenvolupa.
  
2. Mitjans d'autoprotecció: es determinaran els mitjans materials i humans disponibles i necessaris, es definiran els equips, les seues funcions i unes altres dades d'interés, per a garantir la prevenció de riscos i el control inicial de les emergències que ocórreguen.
  
3. Pla d'emergència: preveurà les diferents hipòtesis d'emergència i els plans d'actuació per a cada un d'aquestes.
  
4. Implantació: divulgar el pla general amb realitzacions periòdiques de simulacres.
  
Tot el personal participant en l'activitat de busseig haurà d'estar format amb referència al pla d'evacuació.
  
2. Avaluació de risc
  
Document 1
  
2.1. Desenvolupament
  
En aquest document s'inclouran:
  
a) Relació de factores de risc amb una anàlisi d'aquests.
  
b) Avaluació del nivell de risc segons l'activitat de busseig que es realitza en la zona i les condicions d'evacuació.
  
c) Plans i situació del lloc on es realitze l'activitat de busseig.
  
2.2. Factors de risc
  
Lloc (o llocs) de realització de l'activitat de busseig.
  
???????????????????????????????????????????????????????????????????????????????????????????????????????????????-
  
Situació de centres sanitaris.
  
???????????????????????????????????????????????????????????????????????????????????????????????????????????????-
  
Número de bussejadors que realitzen l'activitat de busseig.
  
- ???????????????????????????????????????????????????????-
  
Número d'instructors que participen en l'activitat de busseig.
  
- ???????????????????????????????????????????????????????-
  
Cambra hiperbàrica més pròxima operativa.
  
?????????????????????????????????-???????????????????????????????????????????????????????-
  
Mitjans materials
  
Telèfon, ràdio ??????????????????????????????????????????????-
  
Tipus d'embarcació ???????????????????????????????????????????-
  
Equipament de l'embarcació ??????????????????????????????????????????????????????????????????????????????????????????????????????????????????????????????????????????????????????????????????????????????????????????????????????????-
  
Mitjans sanitaris humans
  
Metge ?????????????????????????????????????????????????-
  
Diplomat en Infermeria, ATS ??????????????????????????????????????-
  
Socorrista ??????????????????????????????????????????????-
  
2.3. Avaluació de nivells de risc en busseig
  
2.3.1. Risc de busseig
  
Molt alt: Immersions successives.
  
 Espeleobusseig.
  
 Busseig en coves.
  
 Busseig en despulles.
  
 Busseig davall del gel.
  
 Apnea profunda.
  
Alt: Busseig en aigües confinades o tancades,
  
 (llacs, pantans).
  
 Busseig en llocs aïllats
  
 (falta d'infraestructura, cambra hiperbàrica, etc.)
  
 Busseig en apnea.
  
 Busseig nocturn.
  
Mitjà: Nivells d'ensenyament oficial (en estrelles).
  
 Arqueologia.
  
 Fotografia o vídeo.
  
 Immersions a més de 20 i menys de 40 metres.
  
Baix: Busseig amb experts (a menys de 20 metres).
  
2.3.2. Condicions d'evacuació
  
Adequades ????????????????-
  
Inadequades ???????????????-
  
Plans i situació de l'activitat de busseig.
  
Informació detallada de l'activitat de busseig mitjançant un pla del lloc o llocs d'immersió.
  
3. Mitjans d'autoprotecció
  
3.1. Document II
  
En aquest document aniran incloses:
  
A) Inventari de mitjans disponibles per a realitzar l'activitat de busseig.
  
B) On se situen els mitjans sanitaris disponibles.
  
3.1.1. Mitjans materials i tècnics
  
Ràdio ???????????????????????????????????????????????-
  
Telèfons ?????????????????????????????????????????????-
  
Ambulàncies ???????????????????????????????????????????-
  
Embarcacions ??????????????????????????????????????????-
  
Helicòpter ????????????????????????????????????????????-
  
Cambra hiperbàrica ???????????????????????????????????????-
  
3.1.2. Mitjans humans i sanitaris
  
Instructor director del curs (nivell 2) ?????????????????????????????-
  
Metge ???????????????????????????????????????????????-
  
Diplomat en Infermeria, ATS ?????????????????????????????????-
  
Socorrista ?????????????????????-
  
Adreça Telèfon
  
Hospitals ?????????????????????????????????????????????-
  
Centre de salut ??????????????????????????????????????????-
  
Postes sanitàries ?????????????????????????????????????????-
  
Creu Roja ?????????????????????????????????????????????-
  
4.Pla d'emergència
  
Document III
  
El pla d'emergència ha de definir la seqüència de les accions que cal desenvolupar per al control inicial de l'emergència o les emergències, que es poden produir responent a les preguntes:
  
- ¿Què es farà-
  
En el cas d'haver-hi una emergència es realitzaran els primers auxilis a l'accidentat. El director del curs si no hi ha facultatiu o sanitari que es faça càrrec de l'accidentat, i que practicarà els primers auxilis i RCP si el requerira l'accidentat, i que donarà pas a una evacuació i trasllat al centre hospitalari o cambra hiperbàrica.
  
- ¿Quan es farà-
  
Quan succeïsca l'emergència en el lloc de la pràctic de busseig.
  
- ¿Com i on es farà-
  
El director del curs avalua l'emergència si és primària, secundària o terciària, i es procedeix a gestionar el trasllat de l'accidentat amb embarcació, ambulància o helicòpter a un centre hospitalari o cambra hiperbàrica (No exagerar mitjans).
  
- ¿Qui ho farà-
  
El director del curs es farà càrrec de l'emergència en absència d'un facultatiu o sanitari, i s'avaluarà l'accident i el seu trasllat a l'hospital o cambra hiperbàrica.
  
En el document aniran inclosos:
  
a) Els factors de risc i la classificació d'emergències.
  
b) Les acciones que s'han de mamprendre en cada cas.
  
c) La composició dels equips d'emergència i la seua denominació.
  
d) Els esquemes operacionals de desenvolupament del pla.
  
4.1. Classificació de l'emergència
  
L'elaboració dels plans d'actuació es farà tenint en compte:
  
a) La gravetat de l'emergència.
  
b) Dificultat de control de l'emergència.
  
c) Possibles conseqüències fisiopatològiques del bussejador després de l'accident de busseig.
  
4.1.1. Classificació de l'emergència en funció de la gravetat
  
Emergència primària
  
Serà qualsevol accident que pot ser denominat i controlat de forma senzilla i ràpida pel personal i els mitjans d'autoprotecció de l'activitat de busseig i no és disbàric.
  
Instructors ??-
  
Bussejadors ??-
  
Només actuant els mitjans d'autoprotecció propis i locals de la mateixa activitat.
  
Es realitzaran els primers auxilis amb la mateixa farmaciola de l'equip del curs i l'instructor director del curs avaluarà l'accidentat per al seu trasllat a un hospital.
  
Emergència secundària
  
Serà qualsevol accident que pot ser dominat per l'actuació d'equips especials del sector i no és disbàric.
  
- Centres de salut.
  
- Postes d'auxili.
  
- Creu Roja.
  
És l'accident en el qual tenim traumatismes, hemorràgies, ferides, etc., en el qual l'instructor director del curs avaluarà el seu trasllat a un centre hospitalari.
  
Emergència terciària
  
Serà qualsevol accident que, perquè puga ser dominat, fan falta tots els equips, mitjans d'autoprotecció i salvament del sector, externs o propis de la zona i és un accident disbàric.
  
Hospitals (comunitat autònoma)
  
Cambra hiperbàrica
  
Ambulància.
  
Helicòpter.
  
És l'accident en què tenim un problema disbàric (emfisema subcutani, mediastí, sobrepressió pulmonar, atac descompressiu, etc.) en el qual el director del curs avalua el seu trasllat a un centre hospitalari o cambra hiperbàrica.
  
4.2.2. Classificació dels plans d'actuació d'emergència en funció de les disponibilitats de mitjans humans en el moment de realitzar l'activitat del busseig
  
Diürn. A torn complet i en condicions normals de
  
 funcionament.
  
 Nocturn.
  
 Festiu.
  
 Vacacional.
  
5. Implantació
  
Document IV
  
La persona responsable de posar en marxa el pla, segons els criteris establits en aquest manual, és el titular de l'activitat.
  
5.1. Mitjans humans
  
L'adequació dels mitjans humans o les necessitats del pla hauran d'anar acompanyades de consignes generals referides almenys a:
  
- Precaucions que cal adoptar per a evitar causes que originen la emergència de busseig.
  
- Forma d'actuació en cas d'accidents de busseig.
  
- Informació sobre el funcionament del pla d'emergència a tot el personal que participa en l'activitat de busseig.
  
5.2. De l'emergència
  
S'hauran de fer pràctiques amb simulacres per a poder obtindre conclusions encaminades per a aconseguir millores en el pla i obtindre una major efectivitat.
  
Pla d'emergència
  
Centre de busseig ????????????????????????????????????????????-
  
Adreça ????????????????????????????????????????????????-
  
Telèfon ???????????- fax????????????- correu electrònic ?????????????-
  
Factors de risc
  
Lloc de la immersió ???????????????????????????????????????????-
  
Dia ???????????????????????- hora ??????????????????????????-
  
Accessos de carreteres a l'activitat de busseig
  
Número d'alumnes ???????????????????????????????????????????-
  
Instructor director del curs (nivell 2) ?????????????????????????????????-
  
Instructors ajudants ????????????????????????????????????????????????????????????????????????????????????????????????????????????????????????????????????????????????????????????-
  
Mitjans materials
  
Telèfon ??????????????????????????????????????????????????-
  
Ràdio-canal ????????????????????????????????????????????????-
  
Tipus d'embarcació ???????????????????????????????????????????-
  
Mitjans humans
  
Metge ???????????????????????????????????????????????????-
  
Diplomat en Infermeria ?????????????????????????????????????????-
  
Socorrista ?????????????????????????????????????????????????-
  
Mitjans sanitaris
  
Farmaciola ?????????????????????????????????????????????????-
  
Oxigen al 100% ?????????????????????????????????????????????-
  
Hospital més pròxim???????????????????????????????????????????-
  
Cambra hiperbàrica més pròxima operativa ??????????????????????????????-
  
Nivells de risc
  
Molt alt ???????????????????????????????????????????????????-
  
Alt ??????????????????????????????????????????????????????-
  
Mitjà ?????????????????????????????????????????????????????-
  
Baix ?????????????????????????????????????????????????????-
  
Condicions evacuació
  
Adequades
  
Inadequades
  
Mitjans d'autoprotecció
  
Mitjans materials i humans
  
 SÍ NO
  
Ambulàncies  
  
Helicòpter  
  
Cambra hiperbàric  
  
Embarcacions  
  
Ràdio-canal 16/9  
  
Telèfon mòbil  
  
Farmaciola  
  
Oxigen  
  
Instructor  
  
Metge  
  
Diplomat en Infermeria  
  
Socorrista  
  
Instructor 02  
  
Bussejador 02  
  
Mitjans sanitaris
  
Adreça i telèfon
  
Hospitals ?????????????????????-
  
- ????????????????????????????????????????????????????????-
  
Centres de salut ???????????????????????????????????????????????????????????????????????????????????????????????????????-
  
Postes sanitàries ??????????????????????????????????????????????????????????????????????????????????????????????????????-
  
Creu Roja ???????????????????????-
  
Cambra hiperbàrica operativa ????????????????????????????????????????-
  
Mitjans de comunicació
  
Tots els centres de busseig obligatòriament estaran en contacte amb:
  
- Telèfon del Centre d'Emergència de la Generalitat : 112
  
- Telèfon d'Emergència Marítima: 710.090.755
  
- Ràdio
  
- Club nàutic: canal 9
  
- Canal d'emergència: canal 16
  
- Bombers
  
- Policia Local
  
- Policia Nacional
  
- Guàrdia Civil
  
- Protecció Civil
  
- SAMUR
  
- Creu Roja
  
Evacuacio de l'accidentat
  
Emergència primària
  
1. Avaluació de l'emergència per a determinar la gravetat i la necessitat de trasllat a un centre mèdic.
  
2. Aplicació dels primers auxilis amb els mitjans d'autoprotecció de què disposem.
  
3. Davant del mínim dubte cal adreçar-se a un centre mèdic perquè avaluen l'emergència.
  
4. Tornar a valorar repetidament l'emergència amb el fi de determinar els canvis evolutius.
  
5. Anotar les circumstàncies que la desencadenaren i els signes i els símptomes que presenta l'accidentat amb el fi d'ajudar en l'avaluació posterior.
  
Emergència secundària
  
1. S'avaluarà l'abast de la lesió i es donarà ordre de comunicar l'emergència amb el fi de posar en marxa els mecanismes de trasllat més adequat.
  
2. S'aplicaran els primers auxilis corresponents.
  
3. Es cuidarà que el transport de l'accidentat és el més adequat, amb continuació de les mesures de suport necessàries durant aquest.
  
4. Davant de la sospita d'emergència que pot requerir tractament quirúrgic (fractura, luxació, ferida important, etc.), no s'administraran aliments sòlids per boca davant de la possibilitat d'una futura anestèsia.
  
5. Tornar a valorar repetidament l'emergència amb el fi de determinar els canvis evolutius.
  
6. Anotar les circumstàncies que la desencadenaren i els signes i els símptomes que presenta l'accidentat amb el fi d'ajudar en l'avaluació posterior.
  
Emergència terciària
  
1. Avaluació de l'emergència.
  
2. Reanimació i primers auxilis.
  
3. Administrar oxigene al 100% amb el fi d'augmentar la desnitrogenització i l'oxigenació dels teixits hipòxics.
  
4. Avisar els equips d'evacuació.
  
5. Avisar el centre mèdic hiperbàric.
  
6. Anotar les circumstàncies que la desencadenaren: profunditat màxima, temps en el fons, immersió successiva, factors de risc, velocitat d'ascens, etc. Així com els signes i símptomes que presenta l'accidentat amb el fi d'ajudar en l'avaluació posterior.
  
7. Si el pacient està conscient i pot deglutir (no s'ennuega), donar beure aigua. A ser possible un mínim d'1 litre en la primera hora.
  
8. La posició de l'accidentat serà la més còmoda per a ell. Sol ser en decúbit supí (gitat boca per amunt) i no és necessaro que el cap estiga més baix que el cos.
  
9. Mitjans de trasllat
  
Durant el trasllat s'ha de continuar l'administració d'oxigen al 100%. Assegurar-se que el centre mèdic hiperbàric està avisat. I avaluar periòdicament la situació de l'accidentat, i s'anotarà els canvis que experimente. Si el pacient està conscient i pot deglutir (no s'ennuega), donar beure aigua abundantment.
  
a) Si la situació de l'accidentat ho permet i si l'evacuació per uns altres mitjans (ambulància, helicòpter) ha de tardar considerablement, s'haurà de plantejar un trasllat amb vehicle propi i s'observaran les mateixes recomanacions que amb l'ambulància.
  
b) Ambulància: s'han d'evitar les acceleracions brusques. Evitar durant el trasllat l'ascens per ports de muntanya amb el fi d'evitar les cotes de 300-400 metres.
  
c) Helicòpter: assegurar-se que la cota màxima d'altitud no supere els 300-400 metres, amb el fi de no gravar el disbarisme. Si és possible s'ha de realitzar vol rasant sobre el mar.


Còpia Permalink ELI